Marisus

Marisusalia nomina Latina: Marus, Marysus, Mariscus, Meriscus, Marisia, cf.  et József Benkő: Transsilvania sive Magnus Transsilvaniae principatus ..., pars 1, p. 62 (Dacoromanice: Mureş, Theodisce: Mieresch, Marosch, Hungarice: Maros) est flumen in Romania et Hungaria.

Primarius hic Transsilvaniae fluvius in Hargitensi comitatu in montibus Giurgeu (Gyergyó) ex Carpatium occidentalium latere profluit labiturque ab oriente ad meridio-occidentem, Marosiensem comitatum transiens Novum Forum Siculorum affluit, porro sinistra fluvium Aranyensem cf.  et József Benkő: Transsilvania sive Magnus Transsilvaniae principatus ..., pars 1, p. 62 – Dacoromanice: Arieş, dextra fluvium Kukoliensem cf.  - Dacoromanice: Târnava accipit, prope Aradinum planitiem attingit, ubi se paludibus formandis diffundit, et post 761 km decursum prope Szegedinum in Tisiam influit.

In Romania area, ex qua aqua affluit, 27.832 km² est. Saeculis praeteritis Marisus magni momenti erat ad salem portandum, per quod flumen sal e Tordensibus puteis erutus Szegedinum devehebatur, unde per Hungariam ac Serbiam distrahabatur.

 Oppida ad Marisum flumen sita 

 Egidiopolis
 Alba Iulia
 Aradinum
 Cenadium 
 Germisana 
 Lipova 
 Luduş (Hungarice: Marosludas, Theodisce: Ludasch)
 Makó (Theodisce: Makowa, Dacoromanice: Macǎu, Lingua Iudaeogermanica: מאַקאָוו)
 Nădlac (Hungarice: Nagylak, Theodisce et Slovacice: Nadlak, Croatice sive Serbice: Nadlak/Haдлак)
 Novum Forum Siculorum
 Regna
 Salinae (Transsilvania)
 Sargetia 
 Topliţa (Hungarice: Maroshévíz, Theodisce: Töplitz)


 Notae 


Categoria:Transsilvania
Categoria:Flumina Romaniae